सुमन जी मूलत: प्रगतिवादी कवि हंै लेकिन उनका 'वादÓ इंसानी और जनकल्याणकारी इंसानी भाव संसार का है। वे वाद की गठरी होते नहीं वरन उसे आत्मीय आंच में पकाकर प्रेम-स्नेह, समाज, देश, काल, स्वतंत्रता की बहुआयामी संघर्ष यात्रा का साथी बनाते हैं। कहा जाता है वे तारीफ करने में अति कर जाते थे। लेकिन उनकी तारीफ महज शाब्दिक नहीं होती थी। वे उस व्यक्ति या रचना का श्रेष्ठ बाहर निकाल कर उसे सामने रखते थे। दिल की विशालता में संकुचित कृपणता, ओछापन सुमन जी में कहीं नहीं था। हर व्यक्ति रचनात्मक संसार की बेहतरी का रचनाकर्मी था। वैसे भी दूसरों की तारीफ करना हर किसी के लिए संभव है? प्रशंसा करने के लिए बेहद बड़ा दिल चाहिए, वह सुमन जी का था। इस विशाल हृदय की दुनिया में सभी समाहित थे। लेकिन अपनी रचनाशक्ति के साथ।